
Kirjalike nõusolekute andmine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid: 
1.1. 11.12.2014.a Narva Linnavalitsuse Kultuuriosakonna poolt kirjaliku nõusoleku andmise taotlus (dok. reg nr. 12551/1-16) Tallinna mnt 40 Narva Soldino gümnaasiumis evakuatsiooni- ja avariivalgustuse paigaldamiseks.
1.2. 09.12.2014.a KÜ Kreenholmi 15 poolt kirjaliku nõusoleku andmise taotlus (dok. reg nr. 12393/1-16) Kreenholmi tn 15 kinnistul  sademeveekanalisatsiooni torustiku ehitamiseks.
1.3. 17.11.2014.a Pärna tn 33 kinnistu omanikult kirjalike nõusolekute andmise taotlused (dok. reg nr. 11507/1-16) sauna laiendamiseks ja rekonstrueerimiseks ning tulemüüriseina püstitamiseks. 20.11.2014.a ehitusprojekt on suunatud Ida Päästekeskusele kirjaliku heakskiidu saamiseks ning 17.11.2014.a arhitektuuri osakonnale kooskõlastamiseks. 03.12.2014. a ehitusprojekt on heaks kiidetud Ida Päästekeskuselt ja 03.12.2014.a on kooskõlastatud peaarhitektiga.

1.4.  21.10.2014.a Papli tn 54 kinnistu omanikult kirjaliku nõusoleku andmise taotlus (dok. reg nr. 10543/1-16) majandushoone püstitamiseks. 14.11.2014.a ehitusprojekt on suunatud Ida Päästekeskusele kirjaliku heakskiidu saamiseks ning 14.11.2014.a arhitektuuri osakonnale kooskõlastamiseks. 26.11.2014. a ehitusprojekt on heaks kiidetud Ida Päästekeskuselt ja 02.12.2014.a on kooskõlastatud peaarhitektiga.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §16 toodud kirjalike nõusolekute andmise keeldumise põhjused puuduvad. Seega, kirjalike nõusolekute andmiseks takistusi ei ole.

2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.
3. OTSUS
Anda kirjalikud nõusolekud alljärgnevatel aadressidel:

3.1. Tallinna mnt 40 Narva Soldino gümnaasiumis evakuatsiooni- ja avariivalgustuse paigaldamiseks.
3.2. Kreenholmi tn 15 kinnistul  sademeveekanalisatsiooni torustiku ehitamiseks.
3.3. Pärna tn 33 sauna laiendamiseks ja rekonstrueerimiseks ning tulemüüriseina püstitamiseks.
3.4. Papli tn 54 majandushoone püstitamiseks.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

